นิวส์วัน (เอเอสทีวี)

นิวส์วัน (NEWS1)  เป็นสถานีข่าว 24 ชั่วโมงแห่งที่สองของประเทศไทย (แห่งแรกของประเทศไทยคือ เนชั่นทีวี) เดิมมีชื่อว่า 11NEWS1 ดำเนินการโดย บริษัท ไทยเดย์ดอตคอม จำกัด โดยเดิมออกอากาศทางยูบีซี 9 ปัจจุบันแพร่ภาพออกอากาศทางดาวเทียม เป็นสถานีโทรทัศน์ผ่านดาวเทียมที่มีบริษัท เอเชียไทม์ออนไลน์ จำกัด เขตปกครองพิเศษฮ่องกง เป็นเจ้าของ บริษัท ผู้จัดการ 360 จำกัด ประเทศไทย
== ประวัติ ==
เริ่มต้นเมื่อปลายปี พ.ศ. 2546  เมื่อบริษัท บีทีวี อาร์เอ็นที ของ พ.ต.อ.รวมนคร ทับทิมธงไชย ได้รับสิทธิ์จากกรมประชาสัมพันธ์ ให้ขยายช่องสถานีของสถานีวิทยุโทรทัศน์แห่งประเทศไทย ช่อง 11 เป็นช่อง 11/1 ทำรายการข่าวโทรทัศน์โดยมีรายได้จากค่าโฆษณา ถ่ายทอดผ่านดาวเทียม และเคเบิลทีวียูบีซี เป็นการอาศัยช่องโหว่ของกฎหมายทำรายการโทรทัศน์ช่องใหม่ โดยใช้ใบอนุญาตเดิม และหลีกเลี่ยงข้อกำหนดเดิมที่ช่อง 11 ไม่สามารถมีโฆษณาได้
พ.ต.อ.รวมนคร และผู้บริหารช่อง 11 ได้เข้ามาชักชวนสนธิ ลิ้มทองกุล ให้รับจ้างผลิตรายการให้ช่อง 11/1 โดยใช้ชื่อว่า 11 News1 เป็นโทรทัศน์ผ่านดาวเทียม และถ่ายทอดทางยูบีซี ช่อง 8 แต่ต่อมาสถานีโทรทัศน์ช่อง 11 News1 ได้ถูกถอดออกจากยูบีซี เมื่อเดือนกันยายน พ.ศ. 2547 เนื่องจากปัญหาภายในของยูบีซี ที่ถูกร้องเรียน และวิพากษ์วิจารณ์เกี่ยวกับโฆษณาแฝง
เมื่อไม่สามารถถ่ายทอดสัญญาณผ่านสัญญาณของยูบีซีได้ และเหลือเพียงแต่การถ่ายทอดผ่านทางดาวเทียม สนธิ ลิ้มทองกุล จึงได้ปรับเปลี่ยนรูปแบบไปเป็นโทรทัศน์ผ่านดาวเทียม มุ่งกลุ่มเป้าหมายไปที่คนไทยในต่างประเทศ ทั้งในเอเชีย ยุโรป และสหรัฐอเมริกา และเปลี่ยนชื่อเป็น Asia Satellite TV หรือ ASTV โดยมีช่องหลักที่เป็นจุดขาย คือช่อง NEWS1 ซึ่งมาจากช่อง 11 News1 เดิมนั่นเอง ทั้งนี้ การนำเสนอข่าวของช่อง NEWS1 ทาง ASTV มักจะเน้นน้ำหนักการเสนอข่าวไปที่ข่าวการเมือง สังคม และเศรษฐกิจเป็นเสียส่วนใหญ่ โดยเฉพาะอย่างยิ่งเรื่องการเมือง
ทั้งนี้เนื่องจากประสบปัญหาสภาพคล่อง ตามธุรกิจอื่นๆในเครือผู้จัดการ ซึ่งแบกรับภาระหนี้ไว้กว่า 6,000 ล้านบาท และมียอดขาดทุนสะสมติดต่อมาเป็นเวลาหลายปี ปัจจุบันเอเอสทีวีกำลังระดมทุนจากนักลงทุนรายย่อยทั้งชาวไทยและชาวต่างประเทศ ด้วยการขายหุ้น ASTV ในราคาหุ้นละ 1,000 บาท ซึ่งได้จำหน่ายไปแล้วหลายหมื่นหุ้น
ในปี พ.ศ. 2551 สถานีโทรทัศน์เอเอสทีวีได้ทำการถ่ายทอดสดการการชุมนุมของกลุ่มพันธมิตรประชาชนเพื่อประชาธิปไตย เป็นเวลา 24 ชั่วโมง ผ่านทางช่องนิวส์วัน รวมไปถึงช่องที่สังกัดเอเอสทีวี
สถานีโทรทัศน์เอเอสทีวี ได้รับโอนบรรดากิจการ ทรัพย์สิน หนี้สิน ภาระหน้าที่ พนักงาน คลื่นความถี่ ลิขสิทธิ์จาก สทท. และสถานีโทรทัศน์ช่อง News1 ของ พ.ต.อ.รวมนคร มาเป็นของเอเอสทีวี ช่อง News1 อย่างเป็นทางการ เมื่อปี พ.ศ. 2548 เป็นต้นมา
ต่อมาในวันที่ 17 ตุลาคม พ.ศ. 2554 เวลา 17.30 น. สถานีโทรทัศน์เอเอสทีวีต้องถูกปิดหน้าจอลง เนื่องจากไม่มีค่าจ่ายค่าเช่าดาวเทียมเป็นจำนวนเงิน 9 ล้านบาท แต่ยังคงถ่ายทอดทางอินเทอร์เน็ตและเว็บไซต์ผู้จัดการยังคงเปิดให้ดำเนินการอยู่ ซึ่งปัจจุบันสามารถรับชมเอเอสทีวีได้ตามปกติทุกช่องทาง
จนกระทั่งในวันที่ 20 พฤษภาคม พ.ศ. 2557 มีการประกาศกฎอัยการศึกทั่วราชอาณาจักร และมีคำสั่งให้สถานีโทรทัศน์ผ่านดาวเทียม งดออกอากาศชั่วคราว หนึ่งในนั้นมีเอเอสทีวีด้วย หลังจากนั้น เมื่อเกิดการรัฐประหารในอีกสองวัน คณะรัฐประหารมีประกาศให้สถานีโทรทัศน์ผ่านดาวเทียมตามที่มีประกาศเมื่อครั้งประกาศกฎอัยการศึก งดออกอากาศชั่วคราวอย่างต่อเนื่อง จนกระทั่งมีการเปิดให้ผู้ประกอบการสถานีโทรทัศน์เหล่านั้น มาขอใบอนุญาตกับทางสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อให้ออกอากาศต่อไปได้ โดยมีเงื่อนไขห้ามเสนอข่าวในลักษณะยุยงปลุกปั่นสร้างความแตกแยก และให้เปลี่ยนชื่อช่องรายการ ดังนั้น สถานีจึงเปลี่ยนชื่อ กลับไปเป็น นิวส์วัน ดังเช่นเมื่อแรกออกอากาศ โดยก่อนหน้านั้นมีการนำรายการข่าว รอบวันทันเหตุการณ์ รายการ นิวส์อาว และ รายการ คุยมันส์ทันข่าว ซึ่งเป็นรายการใหม่ มาออกอากาศสดผ่านยูทูบแชนแนลของทางเอเอสทีวีผู้จัดการ โดยเริ่มออกอากาศผ่านดาวเทียมครั้งแรกในวันที่ 29 สิงหาคม พ.ศ. 2557 เวลา 06:00 น.
== ผู้ประกาศข่าวและผู้รายงานข่าว ==
=== ผู้ประกาศข่าวและผู้รายงานข่าวในปัจจุบัน ===
=== ผู้ประกาศข่าวและผู้รายงานข่าวในอดีต ===
หม่อมหลวงณัฏฐกรณ์ เทวกุล (ปัจจุบันอยู่วอยซ์ทีวี)
อัญชลีพร กุสุมภ์ (ปัจจุบันจัดรายการที่สถานีวิทยุ MCOT News FM 100.5)
คำนูณ สิทธิสมาน (ปัจจุบันเป็นสมาชิกวุฒิสภา)
ณทิพรดา เอื้อพิบูลย์วัฒนา (ปัจจุบันอยู่ช่อง 9 เอ็มคอตเอชดี และทีเอ็นเอ็น 16 ในนาม Money and Banking Channel)
ณัฐพงษ์ ธีระภัทรานนท์ (ปัจจุบันจัดรายการที่สถานีวิทยุ FM 96.5 คลื่นความคิด)
บุญยอด สุขถิ่นไทย (ปัจจุบันยุติทำหน้าที่แล้ว)
สุกานดา สินขจิต (ปัจจุบันยุติทำหน้าที่แล้ว)
อัญชะลี ไพรีรัก (ปัจจุบันอยู่ท็อปนิวส์)
นงลักษณ์ สุขใจเจริญกิจ (ปัจจุบันยุติทำหน้าที่แล้ว)
ศรัณยู วงษ์กระจ่าง (ถึงแก่กรรมเมื่อวันที่ 10 มิถุนายน พ.ศ. 2563)
สุปรียา เพชรใส (ปัจจุบันยุติทำหน้าที่แล้ว)
ศตคุณ ดำเกลี้ยง (ปัจจุบันอยู่เอ็นบีที 2 เอชดี)
อัจฉรา โพธิ์ศรี (ปัจจุบันอยู่ไทยพีบีเอส)
เกรียงไกรมาศ พจนสุนทร (ปัจจุบันอยู่พีพีทีวี และจัดรายการที่สถานีวิทยุ MCOT News FM 100.5)
กมลพร วรกุล (ปัจจุบันอยู่อมรินทร์ทีวี)
กานต์ จอมอินตา (ปัจจุบันยุติทำหน้าที่แล้ว)
โบ เหลืองทอง (ปัจจุบันยุติทำหน้าที่แล้ว)
ณัฐธวัช อิงควิธาน (ปัจจุบันอยู่ช่อง 3 เอชดี)
สมิท บัณฑิต (ปัจจุบันยุติทำหน้าที่แล้ว)
วงแฮมเมอร์ (ปัจจุบันยุติทำหน้าที่แล้ว)
อมร อมรรัตนานนท์ (ปัจจุบันยุติทำหน้าที่แล้ว)
จตุพร ยอดศิลป์ (ปัจจุบันยุติทำหน้าที่แล้ว)
ประทีป วัชระปัญญากุล (ปัจจุบันยุติทำหน้าที่แล้ว)
เอกรัตน์ บรรเลง (ปัขจุบันยุติทำหน้าที่แล้ว)
บิยะโชติ อินทรนิวาส (ปัจจุบันยุติทำหน้าที่แล้ว)
ธีระวุฒิ มาตรง (ปัจจุบันยุติทำหน้าที่แล้ว)
ชุลีพร แก้วเฉลิม (ปัจจุบันยุติทำหน้าที่แล้ว)
ณัฐธิดา เริ่มกฤษ์ (ปัจจุบันยุติทำหน้าที่แล้ว)
รดา สิริสายพิรุณ (ปัจจุบันยุติทำหน้าที่แล้ว)
สันติสุข มะโรงศรี (ปัจจุบันอยู่ท็อปนิวส์)
กาญจนา ทัพจีน (ปัจจุบันอยู่ทีเอ็นเอ็น 16)
จำรูญ ณ ระนอง (ปัจจุบันยุติทำหน้าที่แล้ว)
เทิดภูมิ ใจดี (ปัจจุบันยุติทำหน้าที่แล้ว)
อธิวัฒน์ บุญชาติ (ปัจจุบันยุติทำหน้าที่แล้ว)
จินดารัตน์ เจริญชัยชนะ (ปัจจุบันอยู่อมรินทร์ทีวี)
ชัยรัตน์ คูณหิรัญ (ปัจจุบันยุติทำหน้าที่แล้ว)
เจนจัด สุดทน (ปัจจุบันยุติทำหน้าที่แล้ว)
ชุติกาญจน์ แช่มโชติ (ปัจจุบันยุติทำหน้าที่แล้ว)
ณิศิรา สว่างจิตร (ปัจจุบันยุติทำหน้าที่แล้ว)
นันท์นภัส จรุงพัฒนานนท์ (ปัจจุบันยุติทำหน้าที่แล้ว)
บัณฑิต ปิ่นมงคลกุล (ปัจจุบันยุติทำหน้าที่แล้ว)
แพท จตุรภุช (ปัจจุบันยุติทำหน้าที่แล้ว)
เมธาวดี เบญจราชจารุนันท์ (ปัจจุบันยุติทำหน้าที่แล้ว)
สุชาติ ชวางกูร (ปัจจุบันเป็นนักร้องอิสระ และจัดรายการที่สถานีวิทยุ MCOT News FM 100.5)
นวรัตน์ วงษ์อรุณ (ปัจจุบันยุติทำหน้าที่แล้ว)
รจเลข สุรกานต์โกศล (ปัจจุบันยุติทำหน้าที่แล้ว)
รัฐวุฒิ มิตรมาก (ปัจจุบันยุติทำหน้าที่แล้ว)
ไพศาล มังกรไชยา (ปัจจุบันจัดรายการที่สถานีวิทยุ MCOT News FM 100.5)
วรรษมน ช่างปรีชา (ปัจจุบันยุติการทำหน้าที่แล้ว)
นราวดี อินต๊ะวงษ์ (ปัจจุบันยุติทำหน้าที่แล้ว)
เติมศักดิ์ จารุปราณ (ถึงแก่กรรมเมื่อวันที่ 5 กันยายน พ.ศ. 2563)
สำราญ รอดเพชร (ปัจจุบันอยู่ท็อปนิวส์)
ไตรสิทธิ์ คล่องแคล่วระวี (ปัจจุบันยุติทำหน้าที่แล้ว)
ขุนทอง ลอเสรีวาณิช (ปัจจุบันยุติทำหน้าที่แล้ว)
กมลวรรณ กิ่งชะเอม (ปัจจุบันยุติทำหน้าที่แล้ว)
มลฤดี มุทุจิตร (ปัจจุบันยุติทำหน้าที่แล้ว)
เสรี วงษ์มณฑา (ปัจจุบันเป็นสื่อมวลชนอิสระ)
กรสุดา วีระทัต (ปัจจุบันยุติทำหน้าที่แล้ว)
ณัฐชา เผือกพงษ์ (ปัจจุบันยุติทำหน้าที่แล้ว)
มณีรัตน์ มีนา (ปัจจุบันยุติทำหน้าที่แล้ว)
เลอพงษ์ หินศรี (ปัจจุบันยุติทำหน้าที่แล้ว)
สมจิตร ปริปุนะ (ปัจจุบันยุติทำหน้าที่แล้ว)
สุทธิพงษ์ พงษ์พานิช (ปัจจุบันยุติทำหน้าที่แล้ว)
สุวัฒนชัย จันคง (ปัจจุบันยุติทำหน้าที่แล้ว)
เสริมศิลป์ พงษ์พานิช (ปัจจุบันยุติทำหน้าที่แล้ว)
อาคม นีละไพจิตร (ปัจจุบันยุติทำหน้าที่แล้ว)
โสภณ องค์การณ์ (ปัจจุบันเป็นสื่อมวลชนอิสระ)
== อ้างอิง ==
== ดูเพิ่ม ==
ผู้จัดการออนไลน์
== แหล่งข้อมูลอื่น ==
เว็บไซต์ทางการ
สถานีโทรทัศน์
สถานีโทรทัศน์ในประเทศไทย
ช่องข่าวในประเทศไทย
เครือผู้จัดการ
ผู้ผลิตรายการข่าว